
Prome Minister Evelyn Wever-Croes: 






CATE Career 











Diaranson por a tuma nota cu Ministerio Publico a detene 
ex minister y actual candidato pa partido AVP sefior Benny 
Sevinger. Esaki relaciona cu e caso Avestrus, despues di a 
detene varios persona sospecha di ta su complice den caso 
di corupcion, labamento di placa y falsificacion di documento. 
Esakinan ta acusacionnan grave contra un politico y ex minister. 
Prome Minister Evelyn Wever-Croes riba esaki a declara: 


“Locual cu mi ta lamenta ta cu den su desesperacion e ta acusa 
ami di a bende un tereno pa 17 miyon dollar. E acusacion aki ta 
totalmente falso. Ami nunca tabata tin otro propiedad cu esun 
cu mi ta biba aden y nunca mi a bende ningun otro propiedad y 
sigur no pa un suma di placa asina. Ademas, Benny Sievinger 
a wordo deteni pa corupcion y si su unico defensa ta pa acusa 





PIE VIA 


JUE VEIN 


un otro hende, ta hopi tristo mes”, Prome Minister a enfatisa. 


Por a tuma nota cu Partido AVP tin algun dia caba ta lansa 
mentiranan den direccion di nos Prome Minister. Siman pasa 
tabata e candidato di AVP Selene Kock cu a gafia cu Prome 
Minister a yama Hulanda p’e, siendo cu nunca Prome Minister 
a haci tal yamada. Despues candidato di AVP Gerlien Croes 
a gaña cu Hulanda no a exigi cortamento di 5 miyon florin tur 
luna den cuido di salud siendo cu tur documento ta prueba 
esey. Despues tambe, e matutino Awe Mainta liga na AVP a 
gaña cu Prome Minister no kier a ricibi señor Pisas siendo cu 
señor Pisas nunca a pidi un cita cu Prome Minister. 


Hasta Mike Eman a acusa cu ta Prome Minister a manda polis 
para su actividad cu a sali for di man siendo cu e sa cu ta e mes 
a viola tur regla y cu Cuerpo Policial ta actua independiente. 
Y awor ta Benny Sevinger ta sali gaña cu Prome Minister a 
bende un propiedad pa 17 miyon dollar. 


“Ademas, si di berdad e tin un prueba contra mi, puntra bo mes 
dicon nunca e mes no a entrega prueba. Bo sa dicon? Pasobra 
Sevinger sa cu e ta gaña. Esaki ta simplemente un mentira 
mas. Ban wak ta cu cua mentira nan ta bin cu n'e mayan”, 
Prome Minister a bisa. 


Prome Minister a pidi su abogado pa entrega keho penal 
contra di Benny Sevinger pa “smaad en laster” pasobra e no ta 
acepta e acusacion aki. 





, AGabinete Wever-Croes 

Prome Minister Evelyn Wever-Croes: 
NCISCUS COLLEGE TA BIRA 














Gobierno di Aruba a traves di FUTURA ta yuda diferente scol 
pa haya borchi digital den cuadro di e proyecto e-Learning. E 
proyecto aki a inicia na 2019 y Scol Cacique Macuarima tabata 
e prome scol pa haya borchi digital. Despues a sigui Cacigue 
Aterima, Colegio Pastoor Kraanwinkel y awo ta toca turno na 
St. Franciscus College. Si conta tur e scolnan hunto ta trata di 
800 alumno cu ta haya les cu e proyecto E-Learning. Banda 
di cu tur klas ta ricibi e borchinan digital, tur docente ta haya 
laptop Chrome pa prepara e lesnan y duna les. Prome Minister 
Evelyn Wever-Croes a duna un bishita na e scol diamars 
mainta. 


Prome Minister Evelyn Wever-Croes a splica cu parti di e 
poroyecto tambe ta pa yuda docentenan den con pa traha cu e 
borchinan. Teniendo na cuenta cu e ta un cambio grandi den e 
forma di duna les y ta importante pa docentenan por sa kico tur 
por haci cu e borchinan pa e muchanan por probecha di esaki. 





Sra. Anuesca Baly directora di SKOAa expresa di ta sumamente 
contento cu un otro scol a ricibi borchi digital. “St. Franciscus 
College ta di 4 scol di SKOA cu ta ricibi e oportunidad pa forma 
parti di e proyecto di Futura. Como directora ta aplaudi esaki 
pasobra un di e metanan ta pa yega na duna les digital na tur 
e scolnan. Ta consciente cu e ta tuma tempo pero poco poco 
ta yega na esaki". 





Sra. Nadine Kirindongo cabesante di e scol tambe a keda 
sumamente contento y ta agradici na tur cu a haci posibel pa e 
soño y vision di e scol bira realidad. 


Por ultimo, Premier Wever-Croes a gradici Parlamentario 
Meneer Edgard Vrolijk pa e sosten den e proyecto y henter 
staff di St. Franciscus College y tambe na directora di SKOA. 





Gabinete Wever-Croes, a traves di e proyecto aki por sigui 
contribui na mehoracion di calidad di enseñansa na Aruba y 
motiva muchanan pa participa na les. 

Prome Minister Evelyn Wever-Croes: 


PROME MINISTER A REUNI CU TUR 
REPRESENTANTE DI VEILIGHEIDSHUIS NA 
MINISTERIO PUBLICO 


Den e reunion a duna un presentacion di e relato annual di aña 2020 


Diahuebs 27 di juni mainta, Prome Minister Evelyn Wever- 
Croes hunto cu Minister di Husticia Andin Bikker tabata tin un 
reunion na Ministerio Publico riba e tema di Veiligheidshuis 
Aruba. Veiligheidshuis Aruba ta un plataforma di cooperacion 
entre diferente instancia na Aruba den e ambito penal y cuido y 
nan ta bin hunto cada dos siman na unda nan ta trata casonan 
individual. Diahuebs tabata un dia importante pasobra nan a 
presenta e relato anual di aña 2020. 


Veiligheidshuis a wordo introduci 3 aña pasa bou di Gabinete 
Wever-Croes como e plataforma pa atende casonan di 
problemanan social hopi extremo manera hendenan den 
categoria di riesgo, hendenan cu ta comete delito tras di otro, 
hendenan cu problemanan mental cu mester di atencion, tambe 
esnan cu ta bira victima y e abusadornan den caso di violencia 
domestico. A constata cu hopi hende grandi ta birando victima 
di abuso. Esaki ta e 'target groups'. 


E departamentonan cu ta consisti di Bureau Leerplicht, 
Bureau Sostenemi, KIA, Directie Sociale Zaken, Directie 
Voogdijraad, Fundacion Guia Mi, Wit Gele Kruis, FMAA, 
Respaldo, Bureau Slachtofferhulp, KPA, Openbare Ministerie, 
Stichting Reclasering en Jeugdbescherming Aruba, Sociaal 
Psychiatrische Dienst, y FCCA. E reunion di diahuebs mainta 
a tuma luga hunto cu e representantenan di e institucionnan 
aki caminda nan a presenta e relato anual y kico tur e tareanan 
cu nan a haci na aña 2020. Un aña cu hopi reto paosbra tabata 
aña di pandemia pero asina mes nan a atende 112 caso 
individual di personanan den e categorianan menciona. 


E meta di Veiligheidshuis especialmente ta pa yuda muchanan 
cu ta haña nan mes den problema pa nan atende esaki di 
chikito pa asina na adulto e por ta exitoso. 


Un informacion hopi tristo cu a wordo comparti ta cu e edad 
di adiccion entre e muchanan ta bahando te na 11 aña caba. 
Tambe e problema di muchanan na scolnan basico cu ta bende 
droga na scol ta problemanan hopi serio. E temanan mental 
tambe a worde atendi como tambe e wachtlijst largo cu tin 
especialmente durante pandemia. Tambe a atende e tema di 
hobennan cu ta bira malo especialmente e indocumentadonan 
y con pa atende cu esey. 


“E tabata un bon reunion. Minister di Husticia Andin Bikker y ami 
mes a atende e reunion. Tabata falta Minister Glenbert Croes. 
Nos tres ta e tres ministernan encarga cu Veiligheidshuis. Cada 











| si! las. 


aña nos ta reuni cu ful e grupo. Aña pasa tabata na Ministerio 
Publico, di dos biaha na Bestuurskantoor y awe nos a reuni 
cu nan bek na nan edificio. Mi ta kere esaki ta un di e miho 
inciativanan cu nos por a bin cu ne pasobra cada mucha cu 
nos por scapa di cay den problema ta un problema menos y ta 
un mucha mas pa bira un adulto exitoso y esaki ta loke nos kier 
logra pa nos muchanan", Prome Minister a expresa. 


Prome Minsiter a gradici Señora Bernice Schulte cu ta esun na 
cabes di Veiligheidshuis y tambe a expresa un danki na tur e 
stakeholdernan cu ta participa. 


“Mi ta hopi contento cu awe mi por tabata parti di nan reunion 
y scucha nan di kico ta e problemanan cu nan ta encontra 
y asina hunto traha riba e solucion", Prome Minister Evelyn 
Wever-Croes a termina bisando. 

Prome Minister Evelyn Wever-Croes: 


PROME MINISTER TA ENFATISA CU 
ACUSACIONNAN DI SEVINGER TA FALSO 

Diahuebs durante rueda di prensa di Gobierno, Prome Minister 
Wever - Croes a haci uzo di e momento pa refuta acusacionnan 
haci door di Benny Sevinger prome cu el a wordo deteni. Sr. 
Sevinger a acusa Prome Minister Evelyn Wever - Croes di a 
bende tereno pa 17 miyon dollar. Pa cual Prome Minister a 
enfatisa cu esaki ta falso. 


Prome Minister Wever - Croes a sigui splica cu e unico tereno 
cu e tin ta caminda su cas ta construi y e no a bende esaki y 
tampoco otro tereno (waterpark) cu Benny ta refiri na dje. 
Consecuentemente, Premier Wever - Croes a traves di su 
abogado a entrega keho na Ministerio Publico contra Benny 
Sevinger pa “smaad en laster" y pa motibo cu no ta acepta cu 
ta trata na dafia su nomber. 


E mandatario a sigui splica: “Como e Minister encarga cu 
infrastructura mi no tin e autoridad tampoco pa bende tereno 
manera cu Benny Sevinger si tabatin of manera Ministernan 
anterior esta ex Minister Otmar Oduber y ex Minister Marisol 











Lopez - Tromp. Pasobra manera cu mi a mira con e ministernan 
prome cu mi tabata aplica preferencia na otorgamento di 
tereno, mi a stop e wega mes ora". 


Premier Wever - Croes a cambia esaki y a pasa e autoridad 
pa e hefe di e departamento y pues awo no tin metemento 
politico mas. E proceso di otorgamento di tereno prome cu 
Prome Minister Wever - Croes a tuma encargo di e cartera di 
infrastructura tabata encera cu e departamento ta prepara tur 
cos y e Ministernan ta scoge ken si y ken no ta haya tereno. 


Pa conclui e mensahe di Prome Minister ta lo siguiente: "Berdad 
nos ta den temporada di campaňa electoral pero laga nos 
yuda nos ciudadanonan pa haci bon escogencia pa ken nan 
vota. E cuatro simannan cu nos tin nos dilanti, ban enfoca riba 
ki solucion kier trece y ki perspectiva ta trece pa comunidad. 
No mentira of acusacion sin base pasobra hende a cuminsa 
cansa di esey caba. Ta haci apelacion na tur politico pa scoge 
pa ta positivo y pa mira perspectiva, oportunidad y solucion". 

Minister Xiomara Maduro: 


DEPARTAMENTO ECONOMICO TA ORGANISA 
ARUBA INVESTMENT SUMMIT 2021 COMO 
PARTI DI INICIATIVA DI PROMOCION DI 
INVERSION NA ARUBA 











Durante un conferencia di prensa Minister Xiomara Maduro a 
trece dilanti cu como parti di e iniciativanan di promocion di 
inversion di Aruba, Departamento di Asuntonan Economico, 
Comercio y Industria (DEACI) ta organisa 'Aruba Investment 
Summit 2021'. E cumbre lo tuma luga virtualmente riba dialuna, 
31 di mei, diamars 1 di juni y diaranson 2 di juni 2021. Esaki lo 
cuminsa pa 9 or di mainta y lo termina 12 'or y mey di merdia. 
Durante e cumbre lo tin oradornan internacional, tambe e miho 
lider-, ehecutivo- y comerciantenan local. E cumbre lo ta na 
ingles y participacion ta gratis. 


‘ARUBA INVESTMENT SUMMIT 2021’ 

Aruba Investment Summit 2021' tin como obhetivo pa atrae 
inversionistanan local y di exterior, poniendo Aruba den centro 
di atencion como un destinacion di inversion, enfocando riba 
e oportunidadnan comercial den e Sectornan Prometedor 
di Aruba. Esunnan cu lo atende e cumbre aki lo haya un 


conocemento profundo di e projectonan di inversion na Aruba, 
posibilidadnan di ‘test hub’, testimonionan, contactonan valioso 
y mucho mas. 


PROGRAMA DI TRES DIA 

E mandatario ta informa cu durante e cumbre lo tin participacion 
di varios experto, lider, ehecutivo y comerciante di empresanan 
local lo comparti nan conocementonan tocante inversion na 
Aruba. Esunnan cu lo atende e cumbre aki tambe lo wordo 
inspira door di e orador principal cu ta un persona mundialmente 
conoci, sr. Bradley J. Sugars, propietario, autor y business 
coach di e compania multi miyonario di ActionCOACH y CEO di 
mas di 9 compania. E oradornan lo comparti nan conocemento 
tocante e creacion di un economia mas sostenibel pa nos pais 
Aruba mediante su Sectornan Prometedor y e oportunidadnan 
comercial cu esaki tin pa ofrece na inversionistanan local y di 
exterior. 


REGISTRACION 

Durante ‘Aruba Investment Summit 2021’, tur cu lo atende lo 
siňa tur e 'ins and outs' tocante con pa haci negoshi na Aruba, 
e Sectornan Prometedor y e oportunidadnan comercial cu nos 
pais tin disponibel. Por registra via https://hopin.com/events/ 
aruba-investment-summit-2021. 


PA MAS INFORMACION OF PREGUNTA 

Por tuma contacto cu sra. Zuleika Ouant na DEACI via email 
z.quant@deaci.aw. E mandatario a termina gradiciendo DEACI 
pa e tremendo trabaonan haci pa e cumbre aki por tuma luga 
otro siman. 

ARUBA 
INVESTMENT 
SUMMIT (2: 


May 31, June 1 & 2, 2021, Oranjestad, Aruba 














VIRTUAL/LIVE 
3 Days 
10+ Topics 
10+ Speakers 


Creating Wealth in Aruba 


https://hopin.com/events/aruba-investment-summit-2021 


ARUBA | 
INVESTMENT 
SUMMIT (2223) 


Creating Wealth in Aruba 

Minister di Cultura Xiomara Maduro presente na 

Diabierna ultimo Minister di Cultura tabata tin e honor di haci e 
apertura di e prome Encuentro Multicultural na Aruba, relaciona 
Cu Celebracion di Dia Mundial di Diversidad Cultural pa Dialogo 
y Desaroyo. Un celebracion cu ta duna nos e oportunidad pa 
cera conoce otro mas ainda, pa medio di nos musica y baile di 
folklore, nos tradicionnan, nos cuminda, idioma y expresionnan 
artistico. 


UNESCO a declama dia 21 di mei, como Dia Mundial di 
Diversidad Cultural pa Dialogo y Desaroyo, miho conoci como 
Dia di Diversidad Cultural. Segun Nacionnan Uni, si den cada 
pais nos trece e diferente cultura hunto, nos por contribui na 
pas, desaroyo positivo y stabilidad social den nos comunidad. 
Minister Xiomara Maduro a indica cu un iniciativa asina ta crea 
un plataforma unda colonia di tur nacionalidad estableci na 
Aruba por bini hunto y comparti nan amor patriotico cu otro. 
Ki mas bunita cu den nos propio Cas di Cultura, cu ta brinda 
nos e espacio pa por expresa sin limite nos herencia cultural 
y nos talentonan artistico. Un dia asina ta engrandece nos 
conocemento y ta duna nos e sentimento di paz, union, amor, 
solidaridad, respet y tolerancia. Pa medio di esaki nos ta sifia 
sostene y balora nos diversidad cultural, cu na mes momento 
ta haci nos asina unico y special. 


E mandatario durante su discurso a trece dilanti cu e encuentro 
cultural aki a cuminsa na Aruba for di afia 2006, bou di e 
nomber di 'Feria Multicultural', e tempo ey riba 'Dia de la Rasa' 
cu no ta un dia mundial y tampoco un dia pa celebra multi- 
culturalidad. Durante transcurso di tempo a dicidi di celebra 
encuentronan multicultural aki riba diferente fecha. E afia aki 
a dicidi di cambia e fecha di e encuentro multi-culturalnan pa 
un dia specifico, esta riba Dia Mundial di Diversidad Cultural. 


Dla 21 di mei ta mesun fecha cu Aruba a oficialisa nos idioma 
materno Papiamento na afia 2003. Nos idioma Papiamento ta 
locual ta cera e 'gap' entre tur e nacionnan cu ta biba riba e pida 
baranca aki. Durante e anochi akie mandatario a declara e fecha 
di dia 21 di mei, como e fecha pa den futuro Departamento di 
Cultura Aruba sigui organisa e celebracion Multi-Cultural aki, 
hunto cu tur e colonianan cu ta residencia na Aruba. Minister 
Xiomara Maduro a anuncia cu den afia 2022, lo bay amplia e 
celebracion pa un periodo di un siman y probablemente sin 
pandemia e evento aki lo bira uno mucho mas grandi. Banda 
di e intercambio artistico multi-disciplinario, lo bay organisa 
tambe Exposicion Artesanal, Feria Gastronomico, Intercambio 
Artistico y un Simposio cu e tema di "Integracion". 


s. € 














E dignatario a gradici tambe e lider di e evento aki, sr. Jhon 
Freddy Montoya y tur e miembronan di Cuerpo Consular na 
Aruba, pa e sosten cu semper a duna Jhon Freddy pa realisa 
un encuentro multi-cultural. Ademas e mandatario a duna un 
danki special na tur artista, bailado, cantante, musico, artesano 
y boluntario envolvi den e intercambio cultural di awe. 


Minister di Cultura a trece dilanti pa nos sigui engrandece y 
aporta na e Dia Mundial di Diversidad Cultural. Sigui construi 
un Aruba cu un calidad halto di bida, na unda nos por sigui biba 
den completo harmonia cu otro. Cu Dios sigui bendiciona nos 
pais Aruba. Por ultimo e mandatario a finalisa cu un expresion 
di sr. Hubert 'Lio' Booi (dfm): "Pone e Arubiano na altura di su 
cultura y siñ'e conoce di otro”. Cultura nos tin cu bib'e! 

MINISTER ANDIN BIKKER 
Minister Andin Bikker: 
AWE A TUMA LUGA E REUNION CU E CAS DI 
SEGURIDAD 


cu ta consisti di diferente instancianan di e cadena 
hudicial, social y di salud 

„Na mei 2018 a institui, a base di recomendacion di 
Procurador General Alexander van Dam, e Cas di Seguridad 
('Veiligheidshuis'). Instancianan cu tin di haber cu e cadena di 
husticia, social y di salud ta traha hunto pa atende casonan 
social cu por core risico di bay den e direccion di criminalidad 
si no interveni. 


E proteccion di e posibel victima y su medio ambiente ta 
central, pesey ta papia di 'Veiligheidshuis'. E ta pues basa 
riba un forma multidisciplinario di traha. E Cas di Seguridad 
tin su cede na oficina di Ministerio Publico y periodicamente e 
miembronan di e 


Na mei 2019 Veiligheidshuis a tene un simposio a base di cual 











personan cu ta sufri di un malesa psychiatrico ('voorwaardelijke 
machtigingsweť). Door di e retonan di e pandemia e reunion 
pa afia 2021 tabata pendiente pa algun tempo y awe a tuma 
luga. E reunion a bay den bon ambiente caminda a haya e 
jaarverslag 2020 di casonan trata y pendiente, y a trece varios 
sugerencianan dilanti na un forma hopi constructivo. Minister 
Bikker ta gradici e partnernan di e cadena pa nan aporte cu ta 
haci cu e Cas di Seguridad a bira un exito desde su inicio. 


Oficina di Formacion Social m 


Marinierskazerne Savaneta FORMACION SOCIAL TA ALGO PA BO? 





Bureau Sociale Vorming | 539 
Tel: 522-5352 -Bo ta un hoben entre 18 y 24 aña? 


Sra. Jessica Ras Bo no a termina un scol secundario? 
info.formacionsocialegmail.com MMC elem) TV ER vs 

KI DIA MI POR INSCRIBI? MM A Re o Neo E Ed 
AWO CABA Bo a termina un scol secundario y ta sin trabou? 


f Bishita nos na: Formacion Social - SVT > | 


GABINETE WEVER-CROES 

HABITONAN PA KEDA = 

Drumi suficiente y determina bo orario! 


Cuida bo oranan di sono. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin B cabacue 


virus aki na nos isla! 
Ami si" 

DEN TEMPO DI 


Mantene 1.5M Laba man Uza tapa boca 
minimo di distancia frecuentemente paden di tur luga 





CU E PROME DOSIS CUTURDOS DOSIS (TOTAL VACUNA APLICA 


12,863 | 49,355 /111,573 

Departamento di Salud Publico: 


UPDATE 27 DI MEI 2021 


Segun resumen di awe 13 persona a recupera, a registra un total di 6 caso nobo di Covid-19, di cual ningun ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 486 test. ‘Positivity rate’ entre nos residentenan ta 7%. 


Casonan activo pa awe ta 70, cantidad di fayecido relaciona cu Covid-19 ta 107. 


Hospital ta informa cu tin un total di 5 persona interna cu COVID, di cual tur 5 ta riba piso general. Den ICU no tin 
ningun persona COVID positivo pero si 4 Post-COVID y 6 Non-COVID. 





We ARUBA COVID-19 






RESIDENTE NO-RESIDENTE 





27/5/2021 TOTAL 





Casonan Nobo 6 6 0 





70 53 17 

10780 9929 851 

Positivo 10957 10088 869 
151946 : - 
Getest 163514 : - 


Morto 107 106 1 

